
ГОДИШЕН ОТЧЕТ
за изпълнение на Програма за управление на дейностите по отпадъците на територията на община Поморие, за 2023г.


Програма за управление на отпадъците на община Поморие 2021-2028 г.  се разработва на основание чл. 52 от Закона за управление на отпадъците (ЗУО), във връзка с чл.15, ал.1, т.3, чл.57 и чл.59 от Закона за опазване на околната среда, които изискват общините да разработват и изпълняват програми за управление на отпадъците за територията на съответната община за период, който следва да съвпада с периода на действие на Националния план за управление на отпадъците (НПУО). Общинската програма включва необходимите мерки за изпълнение на задълженията на кмета на общината, регламентирани в Глава втора, Раздел III на ЗУО и е разработена в съответствие със структурата, целите и предвижданията на НПУО 2021-2028 г.
Изготвянето на Програма за управление на отпадъците (ПУО) на община Поморие 2021-2028 г. задължително е съобразено с всички действащи към 2021 г. нормативни актове на територията на Р България и ЕС във връзка с отпадъците, както и с указания, методики и ръководства на МОСВ и други документи, имащи отношение към управлението на отпадъците от общините. Програмата е съобразена и с актуалното европейско и национално законодателство, въвеждащо принципите на „кръгова икономика“, вземайки предвид общите принципи за опазване на околната среда, устойчивост, ресурсна ефективност, като и  въздействието върху човешкото здраве, икономиката и обществото като цяло. 
Съгласно чл. 52 ал. 2 от ЗУО, общинските програми за управление на отпадъците са секторни програми и са неразделна част от общинските програми за опазване на околната среда. Изготвянето на програмата е съобразено с Методическите указания за разработване на общински програми за управление на отпадъците на Министерството на околната среда и водите от август 2021 г.
Съобразно изискванията на ЗУО програмата е разработена в съответствие със структурата, целите и предвижданията на актуалния Национален план за управление на отпадъците за периода 2021-2028 г. (приет с решение на МС №459/17.06.2021 г.). Периодът на действие на ПУО на община Поморие съвпада с периода на действие на актуалния НПУО.
	На основание чл.52, ал. (8) от ЗУО програмата се приема от общинския съвет на съответната община, който контролира изпълнението ѝ.
1. Структура на Програмата
     Съгласно изискванията на ЗУО и съобразно със структурата и съдържанието на НПУО и за гарантиране изпълнението на нормативните задължения на община Поморие, общинската програма за управление на отпадъците е разработена при съблюдаване на следната структура:
I. Въведение
II. Основни изводи от анализа на състоянието и прогнозите за бъдещо развитие в управлението на отпадъците 
III. SWOT анализ
IV. Цели и приоритети
V. Подпрограми за постигане на целите с план за действие
VI. Координация с други общински и регионални планове и програми 
VII. Наблюдение, контрол и отчитане на изпълнението на общинската програма за управление на отпадъците 
VIII. Приложения – анализи на текущото състояние и тенденции 
2. Етапи при разработване на ПУО
Разработването на ПУО е извършено в три етапа:
Етап 1 – изготвяне на анализи и прогнози и основни изводи и препоръки
Етап 2 – изготвяне на Програма за управление на отпадъците
Етап 3 – осъществяване на консултации с обществеността и провеждане на процедура за преценяване на необходимостта от извършване на екологична оценка на ПУО
2.1. Изготвяне на анализи и прогнози и основни изводи и препоръки (Етап 1)
     Програмата за управление на отпадъците на община Поморие 2021-2028 г. се базира на изводи и препоръки в резултат на анализ на текущото състояние на отпадъците и тяхното управление в общината. Анализът на текущото състояние обхваща следните аспекти:
· Аналитичен преглед на национални и общински нормативни и програмни документи в сектор отпадъци.  Преглед на изпълнението на ПУО 2014-2020 г.
· Анализ и оценка на количества, тенденции и прогнози за вида, количествата и източниците на отпадъците, образувани на територията на община Поморие. Анализът включва: а) битови отпадъци по отпадъчни потоци, в т.ч. смесени, био- и биоразградими отпадъци, отпадъци от хартия, картон, метал, пластмаса и стъкло, опасни битови отпадъци, МРО; б) строителни отпадъци и отпадъци от ремонтни дейности; в) отпадъци от утайки от ПСОВ.
· Анализ на регионалната и общинската инфраструктура за управление на отпадъците и оценка на необходимостта от допълнителна инфраструктура и съотносимите към това инвестиции.
· Анализ на съществуващите схеми за управление на отпадъци и оценка на необходимостта и целесъобразността от използването на нови схеми и икономически инструменти за решаване на различни проблеми в областта на отпадъците,  както и на финансовите източници за управление на отпадъците.
· Анализ на организационния капацитет на община Поморие, свързан с управление на отпадъците, вкл. структурни звена, персонал, информационна обезпеченост, мониторинг и докладване, капацитет на общината да изпълнява контролните функции във връзка с отпадъците, регламентирани в ЗУО и в Наредбата за управление на дейностите по отпадъците на територията на община Поморие.
· Информация и анализ на замърсени в миналото площадки за обезвреждане на отпадъци и нерегламентирани сметища за отпадъци и прилаганите мерки за тяхното възстановяване.
· Анализ и оценка на провежданите информационни кампании и други форми на работа с обществеността и бизнеса по въпросите на управление на отпадъците в предходния програмен период.
· Анализ на приложени мерки по предотвратяване образуването на отпадъци и преглед на добри практики по предотвратяване образуването на отпадъците с оглед включване на приложими такива при изготвяне на програмата.
В края на всеки от гореописаните анализи се представят най-важните тенденции, изводи и препоръки.

2.2. Изготвяне на Програмата (Етап 2)
Въз основа на заключенията от предходния етап и изготвен SWOT анализ се определят целите на ПУО, като съобразно изискванията на ЗУО целите се съобразяват с тези в НПУО 2021-2028. При формулирането им се спазват йерархията и основополагащите принципи на управление на отпадъците, въведени с европейската Рамкова директива за отпадъците и ЗУО, както и целите на политиките за климата, ефективно използване на отпадъците като ресурси и опазване на околната среда и здравето. 
Подпрограмите се съобразяват с програмите в НПУО 2021-2028 г. и включват мерки и действия за постигане на целите въз основа на работата, извършена през предходния етап. Всяка подпрограма се отнася към конкретна цел. Разглеждат се алтернативи за постигане на целите и въз основа на анализа на алтернативите се избира най-подходящата алтернатива. При разработването на подпрограмите се вземат предвид задълженията на общините съгласно ЗУО. Всяка подпрограма включва а) текстова част, в която се представят необходимостта от изпълнение на подпрограмата, съдържание и други важни съображения; б) План за действие, който се изготвя в табличен вид и в който всяка планирана мярка се описва с индикативен бюджет, източници на финансиране, график за изпълнение, отговорно звено в общината. За всяка мярка се определят целеви индикатори, чрез които ще се измерва степента на изпълнение.

В програмата са включени следните подпрограми за постигане на целите:
· Подпрограма за предотвратяване образуването на отпадъци с раздел за  предотвратяване на образуването на хранителни отпадъци;
· Подпрограма с мерки за разделно събиране и  достигане на целите за подготовка за повторна употреба и за рециклиране на битовите отпадъци;
· Подпрограма за оползотворяване на битовите отпадъци, които не са предназначени за рециклиране и повторна употреба;
· Подпрограма за управление на строителните отпадъци и отпадъци от разрушаване на сгради;
· Подпрограма за намаляване на количествата и на риска от депонирани битови и други отпадъци.

         Настоящият отчет включва изпълнение на дейностите заложени в програмата за 2023г.
      

І. Мерки към подпрограма за намаляване на количествата и риска от депонираните битови отпадъци

   През 2023г. дейностите по „Събиране и транспортиране на битови отпадъци от населените места в община Поморие, ръчно и машинно метене и миене на улици и територии за обществено ползване на територията на населените места в община Поморие, зимно поддържане на улици, тротоари и територии за обществено ползване в урбанизираната територия на гр. Поморие“ се осъществяваше от дружество  „Чистота Поморие“ ЕООД.

   Генерираните на територията на община Поморие битови отпадъци постъпват на Претоварна станция – Несебър и Регионално депо „Братово-запад” находящо се в землището на с. Полски извор, община Камено”.

         Количествата на събраните смесени битови отпадъци в тонове, от общинската система за сметосъбиране и сметоизвозване, генерирани на територията на община Поморие за периода 2020- 2023г. са посочени в съответните таблици.

Таблица 1 Количества събрани смесени битови отпадъци в тонове, за град Поморие, период 2020-2023г.

	Поморие
	2020г.
тон
	2021г.
тон
	2022г.
тон
	2023г.
тон
	
	



	
	
	
	
	
	

	януари
	169,26
	230,2
	242,36
	225,4
	
	
	
	
	
	
	

	февруари
	171,44
	242,66
	235,7
	227,98
	
	
	
	
	
	
	

	март
	242,4
	312,6
	292,38
	317,98
	
	
	
	
	
	
	

	април
	234,06
	332,1
	366,53
	311
	
	
	
	
	
	
	

	май
	275,4
	374,12
	398,04
	412,96
	
	
	
	
	
	
	

	юни
	331,1
	399,72
	429,18
	458,62
	
	
	
	
	
	
	

	юли
	552,34
	616,54
	738,7
	696,37
	
	
	
	
	
	
	

	август
	569,96
	748,74
	934,63
	794,53
	
	
	
	
	
	
	

	септември
	443,1
	477,98
	583,02
	475,27
	
	
	
	
	
	
	

	октомври
	340,42
	338,29
	374,28
	318,74
	
	
	
	
	
	
	

	ноември
	310,6
	380,9
	355,61
	294,52
	
	
	
	
	
	
	

	декември
	320,3
	312,1
	301,61
	236,85
	
	
	
	
	
	
	

	Общо
	3960,38
	4765,95
	5252,04
	4770,22
	
	
	
	
	
	
	

	% спрямо предходната година
	
	17%
	9%
	-10%
	
	
	
	
	
	
	





Таблица 2 Количества събрани смесени битови отпадъци в тонове, за град Ахелой, период 2020-2023г.


	Ахелой
	2020г.
тон
	2021г.
тон
	2022г.
тон
	2023г.
тон
	
	



	
	
	
	
	
	

	януари
	83,5
	73,1
	55,44
	87,66
	
	
	
	
	
	
	

	февруари
	73,42
	71,3
	63,96
	66,66
	
	
	
	
	
	
	

	март
	81,14
	76,1
	70,74
	107,8
	
	
	
	
	
	
	

	април
	88,28
	81,2
	63,58
	87,66
	
	
	
	
	
	
	

	май
	90,13
	87,1
	97,3
	129,76
	
	
	
	
	
	
	

	юни
	97,3
	89,5
	84,96
	150,88
	
	
	
	
	
	
	

	юли
	104,2
	93,2
	94,4
	222,66
	
	
	
	
	
	
	

	август
	108,1
	96,12
	93,2
	247,06
	
	
	
	
	
	
	

	септември
	106,7
	91,04
	91,3
	146,3
	
	
	
	
	
	
	

	октомври
	93,1
	81,66
	66,66
	100,94
	
	
	
	
	
	
	

	ноември
	87,3
	63,2
	97,12
	84,74
	
	
	
	
	
	
	

	декември
	89,6
	72,94
	54,94
	82,8
	
	
	
	
	
	
	

	Общо
	1102,77
	976,46
	933,6
	1514,92
	
	
	
	
	
	
	

	% спрямо предходната година
	
	-13%
	-5%
	38%
	
	
	
	
	
	
	




Таблица 3 Количества събрани смесени битови отпадъци в тонове, за град Каблешково, период 2020-2023г.

	Каблешково
	2020г.
тон
	2021г.
тон
	2022г.
тон
	2023г.
тон
	
	



	
	
	
	
	
	

	януари
	71,32
	78,3
	65,2
	80,22
	
	
	
	
	
	
	

	февруари
	68,14
	75,2
	68,1
	50,42
	
	
	
	
	
	
	

	март
	77,32
	83,2
	73,18
	70,48
	
	
	
	
	
	
	

	април
	79,52
	89,1
	75,12
	74,48
	
	
	
	
	
	
	

	май
	81,32
	92,26
	96,17
	104,68
	
	
	
	
	
	
	

	юни
	86,2
	91,12
	97,2
	100,68
	
	
	
	
	
	
	

	юли
	92,1
	98,72
	98,16
	99,63
	
	
	
	
	
	
	

	август
	98,2
	99,69
	98,6
	109,93
	
	
	
	
	
	
	

	септември
	92,6
	96,12
	94,4
	112,53
	
	
	
	
	
	
	

	октомври
	87,2
	86,38
	72,12
	116,83
	
	
	
	
	
	
	

	ноември
	81,1
	85,2
	80,82
	113,53
	
	
	
	
	
	
	

	декември
	83,2
	79,15
	60,82
	96,83
	
	
	
	
	
	
	

	Общо
	998,22
	1054,44
	979,89
	1130,24
	
	
	
	
	
	
	

	
% спрямо предходната година
	
	+5%
	-8%
	+13%
	
	
	
	
	
	
	



Таблица 4 Количества събрани смесени битови отпадъци в тонове, за населените места на община Поморие, с изключение на гр. Поморие, гр. Ахелой и гр. Каблешково, период 2020-2023г.


	Населени места
	2020г.
тон
	2021г.
тон
	2022г.
тон
	2023г.
тон
	
	



	
	
	
	
	
	

	януари
	198,46
	263,14
	281,16
	332,88
	
	
	
	
	
	
	

	февруари
	218,32
	251,3
	279,3
	277,64
	
	
	
	
	
	
	

	март
	298,46
	400,26
	332,78
	357,94
	
	
	
	
	
	
	

	април
	321,56
	407,3
	396,13
	360,94
	
	
	
	
	
	
	

	май
	355,79
	423,52
	434,05
	403,5
	
	
	
	
	
	
	

	юни
	415,5
	399,3
	468,34
	404,62
	
	
	
	
	
	
	

	юли
	426,3
	604,6
	498,3
	414,72
	
	
	
	
	
	
	

	август
	463,18
	630,15
	542,23
	494,52
	
	
	
	
	
	
	

	септември
	487,36
	520,16
	483,7
	481,3
	
	
	
	
	
	
	

	октомври
	380,1
	404,49
	420,48
	380,93
	
	
	
	
	
	
	

	ноември
	317,2
	402,12
	433,17
	365,53
	
	
	
	
	
	
	

	декември
	325,64
	342,85
	404,73
	331,78
	
	
	
	
	
	
	

	Общо
	4207,87
	5049,19
	4974,37
	4606,3
	
	
	
	
	
	
	

	
% спрямо предходната година
	
	+17%
	-2%
	-8%
	
	
	
	
	
	
	



Броят  на съдовете за събиране на отпадъци по населени места в Община Поморие към дата месец декември 2023 г. са дадени в следните таблици:

Таблица 5

	Населено място
	Кофи 240л
брой
	Контейнери 1100литра
брой
	4кубикови контейнери
брой 

	гр. Поморие
	6568
	516
	38

	гр. Каблешково
	1117
	91
	6

	гр. Ахелой
	1219
	132
	12

	кв. Каменар,
гр. Поморие
	311
	16
	-

	Александрово
	168
	13
	-

	Бата
	426
	21
	-

	Белодол
	191
	3
	-

	Габерово
	240
	13
	-

	Дъбник
	285
	14
	-

	Косовец
	92
	2
	-

	Медово
	
	44
	-

	Порой
	355
	38
	-

	Страцин
	396
	21
	-

	Лъка
	
	48
	-

	Гълъбец
	474
	18
	-

	Горица
	480
	36
	-

	Козичино
	
	21
	-



За гр. Поморие – улични кошчета за битови отпадъци - 454 бр. 

Морфологичен състав

Съгласно разработен за нуждите на Община Поморие доклад за определяне морфологичния състав на отпадъците, генерирани на нейна територия е характерна сезонната неравномерност и колебания в състава на отпадъците, дължаща се на туристопотока.

Първоначалните  резултати от определяне морфологичния състав на битовите отпадъци съгласно методиката са показани в 

Таблица 6 Морфологичен състав на битовите отпадъци по фракции в %


	Морфологична фракция
	Зима %
	Пролет
%
	Лято
%
	Есен
%
	Средногодишен
Морфологичен състав%

	храна
	29,54
	15,71
	21,92
	24,25
	22,86

	хартия
	2,72
	1,86
	2,85
	2,23
	2,41

	картон
	0,18
	1,13
	0,31
	0,14
	0,44

	пластмаса
	18.45
	9,10
	15,61
	15,09
	14,57

	текстилни
	2,27
	0,40
	1,15
	1,08
	1,22

	гума
	0,27
	0,64
	0,23
	0,22
	0,34

	кожа
	3.63
	0,00
	0,00
	2,89
	1,63

	градински
	3.00
	16,35
	11,00
	11,45
	10,45

	дърво
	0,09
	4,71
	0,45
	0,07
	1,33

	стъкло
	9.50
	10,85
	1,10
	7,80
	7,31

	инертни
	16.47
	12,18
	21,00
	13,52
	15,80

	метали
	1.45
	2,90
	2,77
	2,14
	2,31

	опасни
	0,00
	0,00
	0,00
	0,00
	0,00

	Други-неопасни
	12.40
	24,17
	21,61
	19,12
	19,32

	Общо
	100%
	100%
	100%
	100%
	100%



Фракцията "други" представлява отпадъци, които се намират в състояние, което не позволява те да бъдат причислени към някоя от определените фракции с методите на морфологичния анализ. Тези неопределими отпадъци са често в доста големи количества, особено когато са минали през камион с компактиращо устройство, достигащи над 50% при някои анализи. По тази причина те не следва да се пренебрегват. От друга страна не съществува приложима процедура, с която може да се определи какво точно се съдържа в тях. От някои анализи и органолептични заключения е стигнато до заключението, че те съдържат около 65% инертни несортируеми материали (строителни, пепел от твърди горива, пръст, сгур) и около 25% биоразградими отпадъци. 
Когато не разполага с други данни,  общината използва референтните данни, за да преразпредели фракцията "други", както е приложено.


Таблица 7 Процентно съдържание във фракция „други“
	
	Морфологична фракция
	% съдържание в „други”

	храна
	2,12

	хартия и картон
	0,5

	пластмаса
	0,5

	текстилни
	0,1

	гума
	0,0

	кожа
	0,0

	градински
	8,0

	дърво
	0,1

	стъкло
	2,0

	инертни
	6,0

	метали
	0,0

	опасни
	0,0

	Общо
	19,32%







Таблица 8 Средногодишен състав по фракции в %

	Морфологична фракция
	Средногодишен
Морфологичен състав %
	Средногодишен
Морфологичен състав% заедно с %  фр. други

	храна
	22,86
	24,98

	хартия
	2,41
	2,81

	картон
	0,44
	0,54

	пластмаса
	14,57
	15,07

	текстилни
	1,22
	1,38

	гума
	0,34
	034

	кожа
	1,63
	1,63

	градински
	10,45
	18,45

	дърво
	1,33
	1,43

	стъкло
	7,31
	9,31

	инертни
	15,80
	22,80

	метали
	2,31
	2,31

	опасни
	0,00
	0,00

	Други-неопасни
	19,32
	0,00

	Общо
	100%
	100%




Реализираните в рамките на проект „Пилотни модели за екологосъобразно събиране и временно съхранение на опасни битови отпадъци от домакинствата“,  морфологични анализи на състава и количеството на битовите отпадъци, изпълняват ангажимента на общините по чл.8, ал.3 от Наредба за разделно събиране на биоотпадъци и третиране на биоразградимите отпадъци, да извършват на всеки пет години морфологичен анализ на състава и количеството на битовите отпадъци, като анализите ще бъдат валидни в периода 2019-2024 година.

1. Изграждане на нова клетка на регионалното депо съвместно с общините в регион Бургас;
 
   - "Изграждане на фаза 2 от експлоатацията на регионално предприятие за управление на отпадъци "Братово - Запад" - Клетка 2, ретензионен басейн за инфилтратни води РБ2, довеждаща и обслужваща инфраструктура на Клетка 2, отводнителна площадкова инфраструктура за бъдеща Клетка №3  и реконструкция и разширение на ПСОВ" е въведена в експлоатация  с  влязло Разрешение за ползване  на ДНСК, № ДК - 07-Б-162/20.09.2022 г. на  основание чл.222, ал.1, т.8 и чл.177, ал.2 от Закона за устройство на територия (ЗУТ), чл.17, ал.1, т1 от Наредба №2 за въвеждане в експлоатация на строежи в Република България и минимални гаранционни срокове за изпълнени строителни и монтажни работи, съоръжения и строителни обекти.
 
  - С писмо с вх. № УО - 1526/23.09.2022 г. е уведомена РИОСВ- Бургас за  въвеждането в експлоатация на Клетка №2, считано от 27.09.2022 г..
 
   - Депонираното количество в Клетка №2 от 27.09.2022 г. до 16.01.2023 г. е 39 100, 600 тона.
  
 
2. Закриване и рекултивация на клетка 2 на регионалното депо съвместно с общините от регион Бургас.
  
     - С писмо с вх. № УО - 1526/23.09.2022 г. е уведомена РИОСВ- Бургас, за изчерпване на капацитета на Клетка №1.
    
     -  За рекултивацията на Клетка №1, има изготвен Технически проект от  ДЗЗД " ЕКО БИЛД - БРАТОВО" , Проектанти : "РЕДИСКАВЪР" ЕООД от месец 07.2020 г.
  
     - Процедурата за рекултивация на Клетка №1 ще стартира тепърва. Проучени са възможностите за кандидатстване по Програма Околна среда 2021-2027г. за финансиране на рекултивацията на клетка 1 и евентуална подготовка на проектно предложение или тези средства да бъдат приспаднати от натрупаните от общините членове на Регионалното сдружение за управление на отпадъците - регион Бургас постъпления по чл.60 от Закона за управление на отпадъците. 

ІІ. Мерки към подпрограма за рециклиране и оползотворяване на строителни отпадъци и отпадъци от разрушаване на сгради

През 2023г. на Претоварна станция „Несебър“ и регионално депо „Братово – запад“ са транспортирани 39т. строителни отпадъци. От фирми извършващи строителна дейност на територията на община Поморие са заявени 513 куб. м. земни маси от изкопни работи. 
Към момента Община Поморие не разполага със специализирана площадка за разделно събиране на строителни отпадъци и отпадъци от разрушаване от бита. Проучват се възможностите за изграждане на такава площадка, включително необходимите инфраструктура, съоръжения и техническо оборудване. В издадените разрешения за строеж на възложителите изрично се поставя условие строителните отпадъци и излишни земни маси  от строителството да се транспортират след издаване на направление от общината за транспортиране до съответната претоварна станция или регионално депо на фирми извършващи дейности по третиране на тези потоци отпадъци при спазване на чл.11 от Закона за управление на отпадъците и чл.25 от Наредба №9 на ОС-Поморие. 
Към момента общинска администрация подготвя проект на изменение на Наредба №9 на ОС-Поморие за управление дейностите по отпадъците в частта за събирането и извозването на строителни отпадъци от ремонтна дейност, образувани от домакинствата на територията на община Поморие и от разрушаване на обекти. 
[bookmark: _Hlk151729602]Въпреки своевременното актуализиране на Наредба № 9 за управление на дейностите по отпадъците на територията Община Поморие и синхронизирането й с националното законодателство, Регионална инспекция по околната среда и водите – Бургас изиска същата да бъде прецизирана по отношение на строителните отпадъци генерирани от домакинствата. Редакцията на текстовете, които се подготвят регламентират този процес.
В проекта за изменение на Наредбата е предложено създаването на нова разпоредба, в която се предвижда строителните отпадъци /СО/, получени в резултат на текущи ремонти да се извозват от притежателите им до определеното за целта съоръжение/площадка след подаване на заявление и получаване на писмено разрешение от Кмета на общината или да се съхраняват в специализирани контейнери по заявка от страна на лицата, при чиято дейност се образуват отпадъци отправена към лицата, които имат право да извършват дейност по транспортиране и третиране на строителни отпадъци на територията на Община Поморие, срещу заплащане на услугата.	
Предвижда се възможност, строителни отпадъци, генерирани в резултат на текущи ремонти в домакинствата, търговски обекти, административни сгради и други, събрани в чували и в обем, не по-голям от 1 куб.м годишно за всяко лице/домакинство могат да се депонират безплатно на Площадката за разделно събиране на отпадъци, изградена в поземлен имот с идентификатор 57491.505.5 по КККР на гр. Поморие. За по-големи количества притежателите им заплащат цена на услугата по договорени цени със съответния оператор.
[bookmark: _Hlk151725333]Лицата, при чиято дейност се образуват строителни отпадъци в резултат на текущи ремонти в домакинствата, търговски обекти, административни сгради и други са длъжни да ги събират и сортират по видове в специализирани контейнери и/или чували на мястото на образуването им. Специализираните контейнери могат да се поставят свободно на територията на собствения на собственика на отпадъците имот или да се поставят на уличното платно/тротоара след получаване на съответното разрешение от Община Поморие и заплащане на дължимата такса по т. 9.1. от Приложение 1 към Наредба 6 за реда и условията за поставяне на преместваеми обекти за търговски и други обслужващи дейности, рекламни, информационни и монументално–декоративни елементи на градското обзавеждане  и за  рекламната  дейност на територията на Община Поморие.

Мярка: Включване в тръжните документи за строителство, рехабилитация, основен ремонт и реконструкция на общински пътища на изискването за влагане в строежите на рециклирани строителни материали от съоръжението за рециклиране на строителни отпадъци на ПС-„Несебър“
- В проектите на договорите за възлагане на обществена поръчка в раздел „Права и задължения на изпълнителя“, съответния изпълнител се задължава да спазва изискванията на Наредбата за управление на строителните отпадъци и за влагане на строителни отпадъци приета с ПМС 267 от 5.12.2017г. 


 ІІI. Мерки към Подпрограма за управление на опаковките и отпадъците от опаковки 
Системата за разделно събиране на отпадъци от опаковки на територията на община Поморие, за градовете Поморие и Ахелой, се реализира от организацията по оползотворяване на отпадъци от опаковки „ЕКОБУЛПАК“ АД, чрез подизпълнители, като за 2023г. „Чистота Поморие“ ЕООД обслужваше жълтите контейнери за хартиени, пластмасови и метални опаковки с кратност три пъти седмично в периода 01.06-30.09 и два пъти седмично в периода 01.10-31.05. Зелените контейнери за стъклени опаковки се обслужват също от „Чистота Поморие“ ЕООД  два пъти месечно в периода 01.06-30.09 и веднъж месечно в периода 01.10 -31.05

     Във връзка с промените в наредбата за опаковките и отпадъците от опаковки /ДВ бр.60 от 2018г./, съгласно договор за сътрудничество „ЕКОБУЛПАК“ АД предоставя  на Община Поморие годишен отчет за функционирането на системата за разделно събиране на отпадъци от опаковки на територията на община Поморие.

    Съгласно схема утвърдена от Кмета на Община Поморие, на територията на община Поморие са разположени контейнери за разделно събиране на отпадъци от хартиени, пластмасови и метални опаковки: разположени са 115 броя от типа  ЖЪЛТИ контейнери за разделно събиране на отпадъци от хартиени, пластмасови и метални опаковки от типа БОБЪР ЖЪЛТ с обем 1100 л  и 98 броя контейнери за стъклени опаковки тип ИГЛУ ЗЕЛЕНО с обем 1400 л.

    Целта на системата за разделно събиране е редуциране на количествата на отпадъците предназначени за депониране и използването им като суровинни и енергийни източници. Анализите на предоставените данни относно  разделно събраните отпадъци, показват все още ниска обществена активност и липса на нагласа, което предполага полагането на повече усилия от страна на общинската администрация за по-честата информираност на гражданите за ползите от разделното събиране на отпадъците от опаковки от битовата дейност, както и прилагането на икономически стимули за домакинствата за  разделното събиране на тези видове отпадъци.
  
Количеството на събраните отпадъци от опаковки чрез изградената от „ЕКОБУЛПАК“ АД система и предадените за рециклиране материали по видове за 2023г. са съответно:


Таблица 9  Количество на събраните отпадъци от опаковки за 2023г.


	ОТЧЕТ
за отпадъците от опаковки
събрани и сепарирани от ЕКОБУЛПАК АД от системата за разделно събиране в Община Поморие за 2023г.

	Постъпили отпадъци от опаковки
	(тона)
	1 185,020

	от тях рецикпируеми:
	
	

	Хартия
	(тона)
	153,060

	Пластмасови продукти за еднократна употреба бутилки до 3 литра
	тона
	27.100

	Пластмаса
	(тона)
	49.300

	Черни метали
	(тона)
	0.000

	Цветни метали
	
	0.000

	Стъкло
	(тона)
	49.320

	ОБЩО 
рециклируеми отпадъци   от опаковки
	(тона)
	278.780


    

В таблицата са обобщени данните за събраните през цялата година количества отпадъци от контейнерите на ЕКОБУЛПАК АД, разположени на територията на община Поморие, които са постъпили за предварително третиране на входа на сепариращата инсталация на фирма „ЕКОБУЛСОРТ“ ЕАД гр. Несебър, находяща се на територията на Претоварна станция „Несебър“. Получените количества след сепарирането на тези отпадъци са предадени в рециклиращи заводи, а оставащите негодни за рециклиране отпадъци  - 739,6 т. са предадени на посочено от общината депо, като на склад се съхраняват още 182,5 тона. Делът на рециклируемите материали е 24 %.

ЕКОБУЛПАК АД предостави на община Поморие информационно-образователни материали популяризиращи ползите от разделното събиране на отпадъци от опаковки на територията на община Поморие – за гр. Поморие и гр. Ахелой. Образователните материали се предоставят на училищата и детските градини в община Поморие. 

В рамките на информационните кампании бяха извършени следните дейности:
· Предоставяне на информационни материали и чували за разделно събиране на отпадъци;
· Представяне на образователна игра „Спаси опаковката“, която помага на децата в предучилищна възраст и начален етап на училищното образование да се учат да мислят за ползите от разделното събиране на отпадъци от опаковки и повишаване на екологичната култура.

       ЕКОБУЛПАК АД подкрепи община Поморие в ежегодната кампания по пролетно почистване като предостави 150 бр. чували за разделно събиране, 20 бр. информационни афиши и 80 бр. игри с екологична насоченост.

Ефективността на системата за разделно събиране на отпадъци от опаковки е в пряка зависимост от една страна от полагане на усилия относно информираността на населението  за нуждата от разделно събиране на отпадъците, както и контрола от страна на общинската администрация за предотвратяване повреждането или унищожаването на съдовете за събиране, и от друга съзнанието на гражданите за необходимостта от работеща система за разделно събиране на отпадъци от опаковки.

IV. Мерки към подпрограма за достигане на целите за рециклиране и оползотворяване на масово разпространени отпадъци и Подпрограма за достигане на целите за подготовка за повторна употреба и за рециклиране на битовите отпадъци.

  Община Поморие участва успешно, като партньор с Община Бургас и Община Несебър в реализирането на проектно предложение „Изграждане на анаеробни инсталации за разделно събрани биоразградими отпадъци на територията на регион Бургас” по процедура за предоставяне на безвъзмездна финансова помощ BG16M1OP002-2.004 „Проектиране и изграждане на анаеробни инсталации за разделно събрани биоразградими отпадъци”, по Приоритетна ос 2 „Отпадъци” от Оперативна програма  „Околна среда“ (ОПОС) 2014-2020 г. съфинансирана от Европейския фонд за регионално развитие и Кохезионния фонд на Европейския съюз. Водещ бенефициент е Община Бургас. 
   
Кратко описание на проекта: Настоящият проект е интегриран подход в управлението на отпадъците и включва проектиране, изграждане и въвеждане в експлоатация на анаеробна инсталации за разделно събрани биоразградими отпадъци формирани на територията на общините Бургас, Несебър и Поморие, както и изграждане на технически обезпечена система за събирането им при източника и транспортиране до инсталацията. Проектът прилага мерки, които са от по-висок ред в йерархията за управление на отпадъците. Технологичното решение създава условия за прилагане на най-добрите налични технологии и приложимите нормативни изисквания.

Основната цел на проекта е намаляване на количеството депонирани битови отпадъци чрез осигуряване на допълнителен капацитет за рециклиране чрез анаеробно третиране на разделно събрани биоразградими отпадъци в регион Бургас, която е в съответствие с основната цел на процедурата за предоставяне на безвъзмездна финансова помощ, а именно „намаляване на количеството депонирани битови отпадъци чрез осигуряване на допълнителен капацитет за рециклиране чрез анаеробно третиране на разделно събрани биоразградими отпадъци“.

Анаеробната инсталация разполага с капацитет за преработка на 30 000 тона отпадъци годишно. Инсталацията разполага с едни от най-съвременните уреди и системи за извършването на процесите по преработка на отпадъците, като функционира на принципа на естествен процес, при който разграждането на отпадъците се извършва от специални бактерии при пълна липсата на кислород. Вследствие на този процес ще се получава компост и метан. От полученият биогаз се очаква да бъде получавана около 5 млн. kWh/y (киловатчаса годишно) електрическа енергия.
След влизането ѝ в експлоатация това количество няма да се депонира в регионалната клетка и ще се предотврати нейното запълване. Регионалната клетка се използва от 9 общини. Анаеробната инсталация е  първото в България съоръжение, което работи на принципа на суха метанизация, което води до намаляването на отделяния в атмосферата биогаз метан, който е парников. Тава ще окаже положително въздействие за опазването на околната среда. 
           Съоръжението бе открито официално на 20.11.2023г. и се намира на територията на  ул. "Крайезерна", след Логистичния парк в гр. Бургас.
Изграждането на инсталацията е само една част от системата за управление на биоотпадъците. Системата е цялостна, състои се от чисто нови контейнери и съответните моторни превозни средства, които ще обслужват тези контейнери. И най-важното – формирането на съзнание, че биоразградимите отпадъци следва да бъдат разделно събирани в мястото на тяхното генериране – в нашите домове и в офисите ни, в магазините и пазарите, които всеки ден посещаваме. Създаването на тази анаеробна инсталация е преход към една по-зелена Европа, към която сме поели ангажимент. 

Проект: „Изпълнение на подземни инсталации за съхранение на смесени битови отпадъци и разделно събиране на специфични потоци от битови отпадъци“ -  ДБФП № BG16M1OP002-2.009-0025-C01. Проектът е изпълнен до август 2023г.

Проектното предложение изпълнява основната цел на Регламентирания приоритетен ред (йерархия) при управление на отпадъците, който съгласно европейското и българското законодателство е:
а) предотвратяване на образуването им;
б) подготовка за повторна употреба;
в) рециклиране;
Специфични цели:
- Да се осигури пълноценно събиране на отпадъците в зоните със завишено обществено ползване, като централна градска част, парково пространство, зони с повишено количество ползватели на услугите по сметосъбиране. Пълноценното събиране означава цялостно събиране и безвредно съхранение на отпадъците за периода от изхвърлянето им от населението до извозване със специализирана машина;
- Да се подобри екологичната среда и начина на обитаване на населеното място - град Ахелой;
- Да се създадат предпоставки за безвредно използване на съдовете за сметосъбиране, чрез недопускане разпространение на вредни миризми, разнасяне на зарази, увреждания от животни или зловредно умишлено увреждане от хора чрез трайното им съхранение в подземни шахти;
- Да се създадат предпоставки за подобряване на архитектурния облик на обществените зони , където по плана за сметосъбиране се разполагат свободно стоящи контейнери и съдове за сметосъбиране.
- Да се овладеят два нови потока от битови отпадъци, които до момента не са обхванати от дефинираното разделно сметосъбиране на основните потоци - (стъкло-хартия-метал-условна "пластмаса").
Изградени бяха 6 броя от по 3 подземни платформи , чрез вграждане на подземни съдове за събиране тип "Бобър" с вместимост от 1100-1200 литра (стоманобетонова шахта, с определени размери за разполагане на по 3 броя контейнери, с пряка връзка с надземни приемни кутии, които остават с капак на повърхността на терена).
Подземните контейнери са 18 на брой позиционирани в 6 точки на града в зоните със завишено обществено ползване, като централна градска част, парково пространство и др., а именно:
1. ул. "Рила" до кръстовището с ул. "Цар Симеон"
2. ул. "Орлов" до Читалище "Светлина"
3. ул. "Искър" срещу хотел "Прованс"
4. ул. "Слънчев бряг" на изхода за с. Тънково
5. ул. "Кокиче" до градския парк
6. ул. "Рила" срещу № 108 до детската площадка

Проект: “Намаляване на морските отпадъци от земни източници в целева акватория на територията на община Поморие в едно с образовано и информирано общество спрямо замърсяването на морските води - ДБФП № BGENVIRONMENT - 2.003-0006-C01

В периода 14.12.2023г. – 14.01.2024г. се проведе първата инициатива за намаляване на замърсяването от земни източници на морската среда чрез почистване на целеви локации по бреговете на Черно море – Рибарско пристанище Поморие и Пасажерско пристанище, р. Ахелой вливаща се в Черно море и Поморийско езеро, попадащи в териториалния обхват на община Поморие, планирана по проект за „Намаляване на морските отпадъци от земни източници в целева акватория на територията на община Поморие в едно с образовано и информирано общество спрямо замърсяването на морските води“, финансиран по Програма „Опазване на околната среда и климатични промени“
За целта община Поморие закупи и пусна в експлоатация два високотехнологични водни дрона за събиране на плуващи на повърхността на водата отпадъци, в т.ч. полиетиленови торби, битови пластмаси, изоставени хрилни мрежи, изкарване на чужда и вредна растителност от водата и др. Двата водни дрона, функционират като интелигентен инструмент, плуващ във водата, извличащ нежелан отпадък и материал и събиращ данни за морската среда. По този начин ще бъде осъществено почистването и последващият мониторинг и управление на водите на трите целеви акватории. Специално избраните и включени в проекта дронове оставят нулев въглероден отпечатък по време на работа.
Основната цел на проекта е изпълнението на три инициативи за намаляване на количеството отпадъци в морската среда от земни източници Планирани са и мерки за повишаване на информираността на широката общественост.

Проект: „Холистичен подход за управление на отпадъците в прехода към кръгова икономика“, финансиран по Програма LIFE на ЕС.
Проектът се изпълнява от консорциум от четирима български партньори и един италиански партньор: Община Поморие, НПО Клуб Икономика 2000, Теоремус ООД, Национална организация за разделно събиране и оползотворяване на отпадъци от опаковки Екобулпак и Zero Waste Италия. Проектът засяга сектор отпадъци и ще се реализира на територията на община Поморие, България. Новите политики на ЕС и България за кръгова икономика и управление на отпадъците поставят амбициозни цели за отпадъците. За постигането им българските общини трябва да предприемат незабавни мерки за възприемане на нов кръгов подход и значително подобряване на управлението на отпадъците. Те обаче нямат достатъчно капацитет и знания, за да трансформират своите системи за управление на отпадъците, които се характеризират с преобладаващо депониране на отпадъци. Проектът има за цел да въведе новаторски холистичен подход към управлението на битовите отпадъци в България със специфичните цели да: 
- Повиши капацитета на МП за разработване, прилагане и управление на нова интегрирана система за управление на отпадъците и да работи в сътрудничество и постоянен диалог със заинтересованите страни
 - Осигуряване на софтуерна, техническа и институционална инфраструктура за събиране на смесени и разделно събрани битови отпадъци и внедряване на нови схеми за събиране на отпадъци от врата до врата и PAYT 
- Повишаване на знанията и ангажираността на жителите за практикуване на устойчиво потребление, превенция и разделно събиране на отпадъци - Катализиране на широкомащабно възпроизвеждане на добрите европейски практики, въведени по проекта в българските общини. 
Проектът се състои от 5 работни пакета: WP1 се отнася до управлението и координацията на проекта; WP2 – подготвителни действия; WP3 - въвеждане на иновативната система за преминаване към кръгов модел в управлението на отпадъците чрез внедряване на сметосъбиране от врата до врата и PAYT; WP4 – повишаване на осведомеността и участието на местните заинтересовани страни; WP5 - устойчивост, репликация и използване на резултатите от проекта. Проекта стартира на 07.2023г. със срок за изпълнение 36 месеца.
1.Подписано е споразумението за партньорство, между община Поморие (Координиращ бенефициент) и Клуб „Икономка 2000“ (Бенефициент), „Теоремус“ АД (Бенефициент), „Екобулпак България“ АД (Бенефициент), Zero Waste Italy (Бенефициент),  във връзка с изпълнението на проекта.
2.Проведена е учредителна среща на Управителния комитет и назначено Звено за управление на проекта
3. Проведени обучения за повишаване на капацитета на бенефициентите
4. Изготвен е сайт с линк https://waste.pomorie.bg/ , на който ще се качва периодично информация относно постигнатите резултати.
5.Изработени са рекламни материали  
6. Изготвен е План за зелено управление на проекта
7. Изготвен е План за мониторинг на проекта

Мярка: Провеждане на информационна кампания за разделно събиране на масово разпространени отпадъци /МРО/ - информацията се публикува на официалната електронна страница на община Поморие.

Мярка: Организиране и провеждане на ежегодни кампании за разделно събиране на МРО- отпадъци от опаковки, ненужни за употреба батерии и акумулатори, излязло от употреба електрическо и електронно оборудване и др. - През отчетната 2023г. бяха организирани общо  4 бр екологични кампании – 3 кампании за разделно събиране на излязло от употреба електрическо и електронно оборудване, едрогабаритни и опасни отпадъци от бита и кампания „Да изчистим България заедно“.

Събрани отпадъци:
2023г. – ИУЕЕО – 4,94 тона, ЕГО-13,62 тона.
 
Община Поморие разполага с действаща площадка за разделно събиране на отпадъци от бита вкл. едрогабаритни и опасни отпадъци.

С Решение № 02-ДО-514-00 от 04.12.2018г. на РИОСВ-Бургас, Община Поморие получи разрешение за извършване на дейности по третиране на отпадъци на площадката с местонахождение: област Бургас, община Поморие, гр. Поморие, част от поземлен имот с идентификатор 57491.505.5 по КККР на гр. Поморие, целият с площ от 10495 кв. м. от които площадката е с площ от 500 кв. м., адрес на поземления имот: гр. Поморие, ул. „Промишлена“ №5. 
  
     Съгласно  договор за създаване на система за разделно събиране и оползотворяване на отработени масла на територията на община Поморие подписан с организация по оползотворяване на отпадъци - „Ойл Рециклейшън“ ЕООД, през 2023г. няма събрани количества отработени масла от физически лица на територията на гр. Поморие.

През 2023г. съгласно договор между община Поморие и „Евротекс“ ЕООД от организираната система за разделно събиране, съхранение, сортиране и предаване за повторна употреба и/или оползотворяване на битови отпадъци от облекла на територията на град Поморие са събрани 15.523 тона отпадъци от облекла с код 20 01 10 от контейнерите позиционирани в града. 

    С мотивирано решение № РД-112/23.08.2023г. на Директора на РИОСВ-Бургас са отпуснати средства в размер на 633 786,97 лв. от резервните средства от отчисления  по чл.64 от ЗУО в сметката на РИОСВ-Бургас, от партидата на Община Поморие за дофинансиране на Проект № BG16M1OP002-2.004-0002 “Изграждане на анаеробна инсталация за разделно събиране на биоразградими отпадъци на територията на регион Бургас“.

  С мотивирано решение № РД-164/17.11.2023г. на Директора на РИОСВ-Бургас са отпуснати средства в размер на 18 000 лв. с включен ДДС от резервните средства от отчисления  по чл.64 от ЗУО в сметката на РИОСВ-Бургас, от партидата на Община Поморие за доставка и монтаж на фреза за раздробяване на пънове.

С мотивирано решение № РД-165/17.11.2023г. на Директора на РИОСВ-Бургас са отпуснати средства в размер на 32 640 лв. от резервните средства от отчисления  по чл.64 от ЗУО в сметката на РИОСВ-Бургас, от партидата на Община Поморие за доставка и монтаж на зимно оборудване на метачна машина.
Мярка: Публикуване на информация за местонахождението на площадките за разделно събрани отпадъци

 - На официалната електронна страница на Община Поморие гражданите могат да получат актуална информация за юридическите лица извършващи дейности с отпадъци на територията на общината, както и площадките, на които се извършват дейности с отпадъци.


 V. Дейности свързани с екологичното образование в училищата и детските градини
Приоритет на педагогическата колегия е екологичното образование сред децата от най-ранна възраст така и сред по-големите ученици. По екологични образователни програми работят детските градини и училищата на територията на общината. През учебната 2022-2023г. (по данни на директорите на съответните училища) се осъществиха многобройни дейности с екологична насоченост.


СУ „Иван Вазов“ гр. Поморие

През 2023 г. СУ „Иван Вазов“ гр. Поморие участва в следните дейности, свързани с екологичното образование на учениците:
1. Провеждат се беседи с екологична тематика в часа на класа и предметите по природни науки и екология.
2. Участие в Националната кампания „Да изчистим България заедно“
3.       Участие в акциите за събиране на електрически, електронни и едрогабаритни отпадъци, организирани от Община Поморие.
4. Активно участие на учениците, педагогически и непедагогически персонал в кампании по освежаване на дворното пространство на двете сгради на училището. Районът се почиства от битови отпадъци, които се събират разделно.
5. Участие на учениците и преподавателите в акцията на Община Поморие за засаждане на дървесна и храстова растителност, с цел подобряване състоянието на общинската зелена система.
6. Участие в проект „Общество в действие за нулеви отпадъци“, финансиран в рамките на Оперативна програма „Добро управление.

ОУ “Христо Ботев“  гр. Поморие

През 2023 година в ОУ „ Христо Ботев“ гр. Поморие бяха реализирани разнообразни дейности, свързани с екологичното образование и опазването на околната среда. Тези дейности се осъществяват в рамките на учебните програми за отделните класове и в извънкласните дейности.
В учебното съдържание по дисциплината Човекът и природата в начален етап са включени теми с екологична насоченост. В учебната програма по човекът и природата, биология и здравно образование и химия и опазване на околната среда за учениците от среден етап също присъстват теми, свързани с екологичното образование. Учениците изготвят компютърни презентации, информационни табла, организират се тематични изложби на рисунки. Организират се състезателни игри и наблюдения. С презентации, игри и табла беше отбелязан Световният ден на влажните зони- 2.02, Световният ден на водата 20.03, Денят на Земята- 22.04 и Световният ден на околната среда- 5.06.2023 г.
Многократно в Посетителския център „Поморийско езеро“ учениците от седмите класове наблюдаваха с оптични уреди богатото разнообразие от редки видове птици в естествената им среда и получиха знания за опазването на биоразнообразието в езерото.
Ученици от седмите класове участваха в конкурс за есе „Сладко или солено е бъдещето на Поморийското езеро?!“ по проект „Живот за Поморийската лагуна“, посветено на Натура 2000. Ученикът Николай Борисов спечели първо място в категория „ Есе, разказ, стихотворение“. Същият написа и посвети на Деня на водата прекрасно стихотворение.
Отбелязахме европейския ден на спорта с тържество и модно ревю с дрехи от рециклируеми материали, направени от родителите на учениците от първи клас. В рамките на „Занимания по интереси“ е сформиран клуб “ Млад еколог“ с ученици от шести клас. Работата в клуба включва разнообразни дейности, свързани с екологичното образование- наблюдение, изследване свойствата и Ph на лугата, морската и питейната вода. Беседите по време на заниманията в клуба по интереси се свързват със знанията по човекът и природата.
През учебната 2023-2024 г. групата за извънкласни дейности „Млад еколог“ отново е с ученици от VI А клас. Акцентът на работата е „ Аз, природата и здравето“! Децата изработиха постери, табла и презентации върху актуални теми свързани с околната среда, природните ресурси и бедствия. Запознаха се с глобалните екологични проблеми- опустиняване, разрушаване на озоновия слой, образуване на киселинните дъждове, замърсяване на водните течения от човешката дейност. От 8-16.01-се проведе седмица на билковия чай, като учениците предлагаха топъл чай и запознаваха приятелите си с характеристиките на билките, тяхното приложение и употреба.
На територията на училището са разположени кошове за разделно събиране на отпадъци.

ОУ „Христо Ботев“ с. Бата

ОУ „Христо Ботев“ - с. Бата продължи работата си по Проект „Следващите поколения в Община Поморие - по-отговорни при използването на ресурсите и въвлечени в трансформацията към кръгова икономика чрез образователни, осведомителни и промоционно-демонстрационни мерки“, финансиран по Програма „Опазване на околната среда и климатични промени“, Финансов механизъм на Европейското икономическо пространство 2014-2021. ОУ ,Христо Ботев“ - с. Бата е бенефициент по проекта.
Основната му цел е разработването и провеждането на различни образователни кампании за повишаване осведомеността по отношение на управлението на ресурсите, рециклирането на отпадъци и кръговата икономика сред разнородни образователни институции в община Поморие (в т.ч. 12 училища и 7 детски градини) и сред широката общественост.
■ Проведено бе проучване и оценка на знанията и уменията относно кръговата икономика и рециклирането на отпадъците на децата в предучилищна възраст и на учениците в начален и прогимназиален етап в образователни институции в общ. Поморие на базата на количествен и качествен анализи.
Разработени са 16 различни програми относно кръговата икономика и рециклирането на отпадъци, от които 8 насочени към ученици в начални и основни училища и 8 насочени към деца в предучилищно образование в детски градини. Програмите са съобразени с изискванията на Наредба № 13 от 21.09.2016 г. на МОН.
Тематично програмите са диференцирани в 8 направления относно кръговата икономика и рециклирането на отпадъци, разделени по вид рециклируем отпадък и спецификите по рециклирането му:
1. Пластмаси;
2. Стъкло;
3. Хартия и картон:
4. Текстил;
5. Метали и сплави;
6. Негодни за употреба батерии и акумулатори (НУБА) с акцент върху батериите;
7. Биоразградими отпадъци (за компостиране);
8. Кръгова икономика в контекста на предприятията (частния сектор);
За всяко от 8-те тематични направления са разработени по 2 различни програми, съобразени със спецификата на възрастовата група, (в т.ч. по 1 програма, приложима за деца в предучилищна възраст от 5 г. до 7 г. и по 1 програма, приложима за ученици в начален и прогимназиален етап на основната образователна степен на възраст от 7 г. до 14 г.).

ОУ „Георги СТ. Раковски“ с. Гълъбец

ОУ „Георги Ст. Раковски“ с. Гълъбец, общ. Поморие през 2023 г. реализира следните дейности:
Въвеждане на факултативни часове „Моят свят“ с екологична насоченост, за учениците от 3,4,5 и 6 клас. Дейността е във връзка с определяне на училището като иновативно.
Провеждане на вътрешно училищна квалификация, от учители в начален курс, на тема „Разделно събиране на отпадъци“ .
Сформиране, по НП „Занимания по интереси“, на три групи с екологично образование и изработване на продукти от отпадъчни материали

ОУ „Св. св. Кирил и Методий“ с. Порой

ОУ „Св. св. Кирил и Методий“ с. Порой общ. Поморие през 2023 г. реализира следните дейности:
Въвеждане на факултативни часове „Млад еколог“ с екологична насоченост, за учениците от 5 и 6 клас.
Сформиране, по НП „Занимания по интереси“, на клуб „Природата извор на живот“ с екологично насоченост
Засадени са дръвчета и храсти в двора на училището с инициативата за по-красиво и по-зелено училище.
Периодично се почистват площите в двора и около училището. Училището разполага с контейнери за разделно събиране на отпадъци във всяка класна стая.


НУ „К. Величков“ с. Габерово

През 2023г. в НУ „К. Величков“ с. Габерово, общ. Поморие са реализирани следните дейности, свързани с екологичното образование на учениците:
1. По Национална програма „Занимания по интереси“ - “Природни науки - Околна среда - „Приятели на природата“ учениците от I до IV клас, се обучават веднъж седмично по темите:
· Екологосъобразно поведение
· Дарове от есента
· Красотата на родната природа
· Промени на времето
· Въздухът около мен
· Водата - извор на живот
· Енергията на слънцето, водата и вятъра и др.
2. Веднъж месечно учениците от всички класове участват в организирано от ръководството и учителите почистване на прилежащите на и около училището територии.
3. От началото на учебната 2023/2024 година е в ход кампания в НУ „ К. Величков“ С. Габерово „СТАНИ ЕКОГЕРОЙ-научи всички в къщи да събират разделно“.
4. Ежегодно през пролетните месеци се организира наблюдение в природата с екологична насоченост и преход по екопътеки в района на с. Габерово.
5. НУ „К. Величков“ с. Габерово се включва ежегодно в националната кампания „Да изчистим България“
6. Учениците от IV клас организираха изложба от свои рисунки направени с подръчни материали на тема: „ Опазване на околната среда“.

Учениците от втори и трети клас участваха в Еко конкурс за изработване на коледна украса в комбинация с отпадъчни и природни материали инициатива на „Академия за рециклиращо изкуство” гр. Варна.
В Час на класа се презентираха темите „Да запазим Земята чиста” и „Грижа за околната среда”, в класната стая на четвърти клас има изработени от учениците контейнери за разделно събиране на отпадъци.

VI. Мерки свързани с контролна дейност във връзка с изпълнение на ангажиментите произтичащи от Закона за управление на отпадъците

 В изпълнение на изискванията на чл. 19, ал. 3, т. 3, 12 и 15 от Закона за управление на отпадъците са уведомени всички кметове на населени места на територията на община Поморие за предприемане на незабавни действия свързани с дейности по почистване на уличните платна, площадките, алеите, парковете и другите територии от населените места, предназначени за обществено ползване, действия по почистване на отпадъците от пътя, земното платно, пътните съоръжения, обслужващите зони, крайпътните обслужващи комплекси и опорните пунктове за поддържане, действия по почистване на нерегламентираните замърсявания, както и предприемане на мерки относно предотвратяване изхвърлянето на отпадъци на неразрешени за това места в землищата на населените места. Кметовете на населените места в общината са предприели съответните мерки по почистване на нерегламентирани замърсявания.
Контролните звена към общинската администрация извършват текущ контрол във връзка с установяване на нерегламентирани замърсявания, както и по сигнали на граждани относно нарушения по ЗУО, подзаконовите нормативни документи и общински наредби по управление на отпадъците. 

Почистени бяха замърсени терени в урбанизираните част на гр. Поморие, в близост до Поморийско езеро (кв. „Север“), м. „Косата“ и каналът свързващ Поморийско езеро с Черно море. 

Във връзка със задълженията на кметовете на общини по чл. 19, ал.3 т.3 и 15 от Закона за управление на отпадъците бяха почистени улични платна, площади, алеи, паркове и др. територии от населените места предназначени за обществено ползване.

VII. Административни мерки и участие на обществеността в процесите свързани с управлението на отпадъците на територията на община Поморие.

  На територията на Община Поморие се прилага Наредба за изменение и допълнение на Наредба 9 за управление на дейностите по отпадъците на територията на община Поморие, и Наредба 2 за поддържане и опазване на обществения ред на територията на община Поморие. 

Ежегодно общинска администрация съвместно с организацията по оползотворяване на отпадъци „Екобулпак” АД провежда информационна кампания за популяризиране на ползите от  системата за разделно събиране на отпадъци от опаковки, включваща разпространение на брошури, листовки и плакати с инструкции за разделно събиране сред училищата в Община Поморие. 

През 2023г. за пореден път община Поморие се включи в националната екокампания „Да изчистим България заедно“, при която от доброволчески труд бяха събрани  14,28 т. отпадъци. както и ежегодните кампании за събиране на масово разпространени отпадъци на територията на гр. Поморие като негодни за употреба батерии и акумулатори, излязло от употреба електрическо и електронно оборудване, излезли от употреба моторни превозни средства, отработени масла и отпадъчни нефтопродукти, излезли от употреба гуми, едрогабаритни отпадъци.

През туристическия сезон многократно се осъществиха доброволчески акции по почистване на плажната ивица и района около източната част на ЗМ „Поморийско езеро“, за които община Поморие предостави консумативи и материали за почистването, както и навременно извозване на събраните отпадъци.

Поморие

2020	януари	февруари	март	април	май	юни	юли	август	септември	октомври	ноември	декември	169.26	171.44	242.4	234.06	275.39999999999998	331.1	552.34	569.96	443.1	340.42	310.60000000000002	320.3	2021	януари	февруари	март	април	май	юни	юли	август	септември	октомври	ноември	декември	230.2	242.66	312.60000000000002	332.1	374.12	399.72	616.54	748.74	477.98	338.29	380.9	312.10000000000002	2022	януари	февруари	март	април	май	юни	юли	август	септември	октомври	ноември	декември	242.36	235.7	292.38	366.53	398.04	429.18	738.7	934.63	583.02	374.28	355.61	301.61	2023	януари	февруари	март	април	май	юни	юли	август	септември	октомври	ноември	декември	225.4	227.98	317.98	311	412.96	458.62	696.37	794.53	475.27	318.74	294.52	236.85	



Ахелой


2020	януари	февруари	март	април	май	юни	юли	август	септември	октомври	ноември	декември	83.5	73.42	81.14	88.28	90.13	97.3	104.2	108.1	106.7	93.1	87.3	89.6	2021	януари	февруари	март	април	май	юни	юли	август	септември	октомври	ноември	декември	73.099999999999994	71.3	76.099999999999994	81.2	87.1	89.5	93.2	96.12	91.04	81.66	63.2	72.94	2022	януари	февруари	март	април	май	юни	юли	август	септември	октомври	ноември	декември	55.44	63.96	70.739999999999995	63.58	97.3	84.96	94.4	93.2	91.3	66.66	97.12	54.94	2023	януари	февруари	март	април	май	юни	юли	август	септември	октомври	ноември	декември	87.66	66.66	107.8	87.66	129.76	150.88	222.66	247.06	146.30000000000001	100.94	84.74	82.8	



Каблешково

2020	януари	февруари	март	април	май	юни	юли	август	септември	октомври	ноември	декември	71.319999999999993	68.14	77.319999999999993	79.52	81.319999999999993	86.2	92.1	98.2	92.6	87.2	81.099999999999994	83.2	2021	януари	февруари	март	април	май	юни	юли	август	септември	октомври	ноември	декември	78.3	75.2	83.2	89.1	92.26	91.12	98.72	99.69	96.12	86.38	85.2	79.150000000000006	2022	януари	февруари	март	април	май	юни	юли	август	септември	октомври	ноември	декември	65.2	68.099999999999994	73.180000000000007	75.12	96.17	97.2	98.16	98.6	94.4	72.12	80.819999999999993	60.82	2023	януари	февруари	март	април	май	юни	юли	август	септември	октомври	ноември	декември	80.22	50.42	70.48	74.48	104.68	100.68	99.63	109.93	112.53	116.83	113.53	96.83	



Населени места

2020	януари	февруари	март	април	май	юни	юли	август	септември	октомври	ноември	декември	198.46	218.32	298.45999999999998	321.56	355.79	415.5	426.3	463.18	487.36	380.1	317.2	325.64	2021	януари	февруари	март	април	май	юни	юли	август	септември	октомври	ноември	декември	263.14	251.3	400.26	407.3	423.52	399.3	604.6	630.15	520.16	404.49	402.12	342.85	2022	януари	февруари	март	април	май	юни	юли	август	септември	октомври	ноември	декември	281.16000000000003	279.3	332.78	396.13	434.05	468.34	498.3	542.23	483.7	420.48	433.17	404.73	2023	януари	февруари	март	април	май	юни	юли	август	септември	октомври	ноември	декември	332.88	277.64	357.94	360.94	403.5	404.62	414.72	494.52	481.3	380.93	365.53	331.78	

